**ด้านการบริหารจัดการสถานศึกษา**

โรงเรียนได้นำหลักปรัชญาเศรษฐกิจพอเพียงมาบูรณาการเป็นนโยบายของโรงเรียนโดยนำหลักปรัชญาเศรษฐกิจพอเพียงกำหนดไว้ในวิสัยทัศน์ของโรงเรียนทั้งนี้การกำหนดวิสัยทัศน์ของโรงเรียนได้เปิดโอกาสให้คณะครูได้มีส่วนร่วมการวิเคราะห์สภาพปัจจุบัน ปัญหา และกำหนดทิศทางการดำเนินงานของโรงเรียน และได้ขอความเห็นชอบจากคณะกรรมการสถานศึกษาขั้นพื้นฐานของโรงเรียน จากวิสัยทัศน์ของโรงเรียน ได้กำหนดพันธ์กิจ เป้าประสงค์ กลยุทธ์และแนวทางการขับเคลื่อนกลยุทธ์ กำหนดกิจกรรมโครงการที่จะดำเนินงาน เพื่อให้บรรลุตามวิสัยทัศน์ และมีกระบวนการจัดทำแผนปฏิบัติราชการประจำปี งบประมาณได้เน้นการมีส่วนร่วมของผู้ที่มีส่วนเกี่ยวข้องกับทุกฝ่ายได้แก่คณะครูและบุคลากรทางการศึกษา คณะกรรมการสถานศึกษาขั้นพื้นฐาน โรงเรียนได้ดำเนินการโดยมีการประชุมเพื่อปรึกษาหารือ วางแผนการบริหารจัดการงบประมาณ มีการจัดสรรงบประมาณอย่างเหมาะสม และเป็นเหตุเป็นผล สำหรับแต่ละโครงการ / กิจกรรม คำนึงถึงประโยชน์ของการใช้ทรัพยากรที่มีอยู่อย่างคุ้มค่า และผลที่จะเกิดขึ้นในระยะยาว การบริหารอาคารสถานที่ และจัดแหล่งเรียนรู้ในสถานศึกษาตามหลักปรัชญาเศรษฐกิจพอเพียง โรงเรียนได้วางแผนระบบการดูแลรักษาอาคารสถานที่ มีการประสานงานกับหน่วยงานในท้องถิ่น สมาชิกสภาผู้แทนราษฎร คณะกรรมการสถานศึกษาขั้นพื้นฐาน ผู้ปกครอง องการบริหารส่วนตำบล ศิษย์เก่า และชุมชนในท้องถิ่น โดยขอรับการสนับสนุนเรื่องงบประมาณ วัสดุ อุปกรณ์ แรงงานและปัจจัยอื่นๆ เพื่อร่วมพัฒนาด้านอาคารเรียน ห้องน้ำ ห้องส้วม แหล่งเรียนรู้ต่างๆ ด้านวิชาการโรงเรียนได้จัดทำโครงการเสริมสร้างคุณภาพชีวิตหรือโครงการอาชีพพอเพียงเคียงคู่คุณธรรม ตามแนวทางเศรษฐกิจพอเพียงและโครงการพัฒนาการจัดการเรียนรู้แบบบูรณาการเรียนรู้สู่ผู้เรียน ซึ่งมีกิจกรรมด้านวิชาการที่ส่งเสริมการเรียนรู้บูรณาการปรัชญาของเศรษฐกิจพอเพียง สู่การจัดการเรียนการสอน โดยคณะครูและบุคคลากรทุกฝ่ายมีส่วนร่วมในการจัดทำหลักสูตรสถานศึกษาและหลักสูตกลุ่มสาระการเรียนรุ้โดยบูรณาการเศรษฐกิจพอเพียง ครอบคลุมทุกระดับชั้นและทุกกลุ่มสาระการเรียนรู้ มีกิจกรรมให้ผู้เรียนได้ศึกษาค้นคว้า และปฏิบัติงานตามสภาพจริง เช่น การปลูกพืชผักสวนครัว การเลี้ยงปลา เพาะเห็ด น้ำหมักชีวภาพ ปลูกพืชสมุนไพร ทำขนมไทย ฯลฯ ซึ่งเป็นการเรียนรู้สู่พื้นฐานการประกอบอาชีพ ด้านการเกษตร เรียนรู้การทำบัญชีการเก็บเงิน นำความรู้ที่ได้จากการปฏิบัติ เชื่อมโยงสู่ทักษะการเรียนรู้ การฟัง การพูด การอ่าน การเขียน การวิเคราะห์ รู้จักใช้เหตุผลในการแก้ปัญหาจากการทำงาน ทักษะการใช้กระบวนการกลุ่ม ส่งเสริมการกล้าแสดงออก การแสดงความคิดเห็น การยอมรับซึ่งการและกัน เคารพในการตัดสินใจ ซึ่งเป็นกรอบแนวคิดของเศรษฐกิจพอเพียงด้านเงื่อนไข

**ด้านหลักสูตรและการจัดการเรียนการสอน**

โรงเรียนได้จัดทำโครงการเสริมสร้างคุณภาพชีวิต ตามแนวทางเศรษฐกิจพอเพียง และโครงการ พัฒนาการจัดการเรียนรู้แบบบูรณาการสู่ผู้เรียน ซึ่งมีกิจกรรมด้านวิชาการที่ส่งเสริมการเรียนรู้บูรณาการของปรัชญาเศรษฐกิจพอเพียง สู่การจัดการเรียนการสอน โดยคณะครูและบุคคลากรทุกฝ่ายมีส่วนร่วมในการจัดทำแผนการจัดการเรียนรู้บูรณาการที่มีกิจกรรมการเรียนรู้ครอบคลุมทุกระดับชั้น และทุกสาขาวิชา มีกิจกรรมให้ผู้เรียนได้ศึกษาค้นคว้าและปฏิบัติงานตามสภาพจริง คือการปลูกพืชผักสวนครัว การเลี้ยงปลา การเลี้ยงไก่ การเลี้ยงหมู การปลูกเห็ด การทำน้ำหมักชีวภาพ การปลูกพืชสมุนไพร ซึ่งเป็นการเรียนรู้งานพื้นฐานการประกอบอาชีพ ด้านการเกษตร การเรียนรู้การทำบัญชีเก็บออมเงิน นำความรู้ที่ได้จากการปฏิบัติเชื่อมโยงสู่ทักษะการเรียนรู้ การฟัง การพูด การอ่าน การเขียน การวิเคราะห์ รู้จักใช้เหตุผลในการแก้ไขปัญหาจากการทำงาน ทักษะการใช้กระบวนการกลุ่ม ส่งเสริมการกล้าแสดงออก การแสดงความคิดเห็นการยอมรับซึ่งการและกัน เคารพในการตัดสินใจ ซึ่งเป็นกรอบแนวคิดของเศรษฐกิจพอเพียงในด้านเงื่อนไขการตัดสินใจและการดำเนินกิจกรรมต่างๆ ให้อยู่ในระดับพอเพียง ซึ่งต้องอาศัยความรู้และคุณธรรมเป็นพื้นฐานจาการจัดกิจกรรมส่งเสริมการบูรณาการปรัชญาเศรษฐกิจพอเพียงสู่การเรียนการสอน ทำให้นักเรียนมีผลงานวิชาการ ที่ผู้เรียนเกิดพัฒนาองค์ความรู้ในด้านเศรษฐกิจพอเพียง เพื่อให้นักเรียนได้ศึกษาเรียนรู้อย่างหลากหลาย มีการจัดทะเบียนแหล่งเรียนในโรงเรียนและนอกโรงเรียน การผลิต จัดหาสื่อการเรียนรู้และพัฒนากับผู้เรียน เช่นแผ่นพับ เผยแพร่สื่อให้กับผู้ที่สนใจนำไปใช้ประโยชน์ทั้งในและนอกสถานศึกษาดำเนินการสร้างแหล่งเรียนรู้ในโรงเรียนเพื่อให้ผู้เรียนเกิดทักษะการเรียนรู้ โดยใช้แนวปรัชญาเศรษฐกิจพอเพียง นำมาประยุกต์ใช้ในการสร้างแหล่งเรียนรู้ที่เกิดจากการมีส่วนร่วมของโรงเรียน ผู้ปกครอง ชุมชน เช่นแปลงผักสวนครัว การเลี้ยงไก่ การเลี้ยงปลา การเลี้ยงหมู เรือนเพาะชำ การทำขนมไทย การทำน้ำหมักชีวภาพ สวนสมุนไพร เป็นต้น นอกจากนี้การจัดกิจกรรมการเรียนการสอนตามแหล่งเรียนรู้ต่างๆนั้น โรงเรียนได้เชิญวิทยากรท้องถิ่น บุคคลภายนอก มาทำการสอน เพื่อสอนให้ผู้เรียนได้รู้เกี่ยวกับการดำเนินชีวิตโดยใช้หลักปรัชญาเศรษฐกิจพอเพียง

**ด้านการจัดกิจกรรมพัฒนาผู้เรียน**

โรงเรียนได้จัดทำโครงการระบบดูแลช่วยเหลือนักเรียน และจัดกิจกรรมแนะแนวโดยได้ดำเนินการศึกษา และรวบรมข้อมูลพื้นฐานของนักเรียนเป็นรายบุคคล คัดกรองนักเรียนตามแบบ SDQ การเยี่ยมบ้านนักเรียน กิจกรรมโฮมรูม ประชุมผู้ปกครองนักเรียน วิเคราะห์นักเรียนเป็นเป็นรายบุคคล การศึกษานักเรียนเป็นรายกรณี การบันทึกการช่วยเหลือนักเรียน การให้คำปรึกษาเบื้องต้น การสอนซ่อมเสริมเพื่อพัฒนานักเรียนทุกด้าน โดยสร้างความรู้ความเข้าใจให้กับบุคลากรในโรงเรียน จัดทำโครงการเสริมสร้างคุณภพชีวิต ตามแนวทางเศรษฐกิจพอเพียง โครงการสืบสานประเพณี วัฒนธรรมและวันสำคัญของชาติ โครงการจิตอาสาใส่ใจสิ่งแวดล้อมน้อมนำคุณธรรม โครงการกิจกรรมลูกเสือเนตรนารี เพื่อสร้างคุณธรรม จริยธรรม และสร้างจิตสำนึกตามหลักปรัชญาเศรษฐกิจพอเพียง นำมาใช้ในการสร้างกิจกรรมการเรียนรู้ เพื่อปลูกฝังให้นักเรียนเข้าใจและสร้างภูมิคุ้มกันที่ดีในตัว แนวหลักของปรัชญาเศรษฐกิจพอเพียงเพื่อเรียนรู้วัฒนธรรมท้องถิ่นของตัวเองให้เกิดความภาคภูมิใจมีจิตสำนึกที่จะพัฒนา กิจกรรมส่งเสริมคุณธรรมจริยธรรม โดยมีโครงการวันสำคัญทางพระพุทธศาสนา กิจกรรมลูกเสือ เพื่อฝึกให้นักเรียนมีน้ำใจ เสียสละ และรู้จักแบ่งปัน กิจกรรมออมทรัพย์ เพื่อเสริมสร้างให้นักเรียนมีนิสัยรักการออม สร้างแรงจูงใจและเจตคติ กิจกรรมปลูกพืชผักสวนครัว เลี้ยงปลา การเลี้ยงไก่ การเลี้ยงหมู การเพราะเห็ด เพื่อรักษาวิถีชีวิตความเป็นอยู่ที่เรียบง่ายรู้จักพึ่งตนเอง และมีกิจกรรมเพื่อสังคมและสาธารณะประโยชน์ในด้านการเสริสร้างคุณลักษณะจิตอาสา โดยการทำกิจกรรม อาสาพัฒนาท้องถิ่น เก็บขยะบริเวณวัด และถนนหมู่บ้าน เป็นต้น ส่งให้นักเรียนมีคุณธรรม จริยธรรม ตามคุณลักษณะอันพึงประสงค์ สามารถนำไปประยุกต์ใช้ในชีวิตประจำวัน ในด้านความรอบรู้ความพอเพียง ความมีเหตุมีผล ตามแนวปรัชญาของเศรษฐกิจพอเพียง เปลี่ยนแปลงตลอดไป

**ด้านการพัฒนาบุคลากรของสถานศึกษา**

โรงเรียนมีแผนงาน/โครงการพัฒนาบุคลากรของสถานศึกษาเพื่อสร้างความรู้ความเข้าใจ และตระหนักในคุณค่าของหลักปรัชญาเศรษฐกิจพอเพียงมีการจัดระชุม อบรม สัมมนา ศึกษาดุงานแหล่งเรียนรู้ต่างๆ เพื่อส่งเสริมการประยุกต์ใช้หลักปรัชญาเศรษฐกิจพอเพียง อย่างสม่ำเสมอ ครูและบุคคลากรในโรงเรียนได้รับการพัฒนาอบรมเชิงปฏิบัติการเกี่ยวกับหลักปรัชญาของเศรษฐกิจพอเพียงอย่างสม่ำเสมอ โดยโรงเรียนจัดทำเอกสารให้ไปศึกษาด้วยตนเอง การประชุมชี้แจงแนวทางการดำเนินการจัดการเรียนการสอนโดยบูรณาการหลักปรัชญาของเศรษฐกิจพอเพียง ซึ่งส่งผลให้ครูและบุคลากรในโรงเรียนมีความรู้ความเข้าใจในปรัชญาเศรษฐกิจพอเพียง สามารถจัดการเรียนการสอนโดยบูรณาการหลักปรัชญาเศรษฐกิจพอเพียงในกลุ่มสาระการเรียนรู้ที่รับผิดชอบ

**ด้านผลลัพธ์/ภาพความสำเร็จ**

โรงเรียนสะอาด เป็นระเบียบ ร่มรื่น ปลอดภัย เอื้อต่อการเรียนรู้ในการดำเนินชีวิตตามหลักปรัชญาเศรษฐกิจพอเพียง และบุคลากรและนักเรียนมีการแบ่งปัน สามัคคี ช่วยเหลือ เอื้อเฟื้อเผื่อแผ่ รวมถึงมีส่วนร่วมในการอนุรักษ์และฟื้นฟูวัฒนธรรม/ภูมิปัญญาท้องถิ่น ตลอดจนการมีส่วนร่วมในการดำเนินกิจกรรม อันเป็นประโยชน์ต่อชุมชน สังคม ประชาชาติอย่างต่อเนื่อง

ผู้บริหารมีความรู้ความเข้าใจอย่างถูกต้องเกี่ยวกับปรัชญาของเศรษฐกิจพอเพียง และนำหลักปรัชญาเศรษฐกิจพอเพียงไปปฏิบัติตนอย่างเป็นเหตุเป็นผล พอประมาณกับศักยภาพของตน และสอดคล้องกับภูมิสังคม รวมถึงการสร้างภูมิคุ้มกันที่ดีต่อการเปลี่ยนแปลงต่างๆให้กับตนเองและสถานศึกษาตลอดจนเป็นแบบอย่างที่ดีในการใช้ความรู้ควบคู่กับคุณธรรมในการดำเนินชีวิต

ครูและบุคลากรทางการศึกษามีความเข้าใจเกี่ยวกับความหมายที่ถูกต้องของปรัชญาเศรษฐกิจพอเพียงและมีความเข้าใจที่ถูกต้องเกี่ยวกับการจัดการเรียนการสอนที่บูรณาการปรัชญาเศรษฐกิจพอเพียงเป็นแบบอย่างในการวางแผนใช้จ่ายทรัพยากรอย่างพอประมาณ ไม่เกินตัว และมีการออมตามศักยภาพและใช้ทรัพยากรอย่างประหยัดและคุ้มค่า รวมทั้งมีส่วนร่วมในการดูแลการใช้จ่ายประโยชน์จากสาธารระสมบัติ อย่างคุ้มค่าเป็นแบบอย่างในการมีวินัยในตัวเอง มีการดำเนินชีวิตที่ไม่ทำให้ตัวเองและผู้อื่นเดือดร้อน และมีอุปนิสัย เอื้อเฟื้อเผื่อแผ่แบ่งปัน ช่วยเหลือผู้อื่น บริจาคทำบุญ และมีส่วนร่วมในการทำตนให้มีประโยชน์ต่อสังคม อย่างสม่ำเสมอ มีความรู้ความเข้าใจ เห็นความสำคัญ รวมถึงรู้จักใช้ทรัพยากรธรรมชาติและสิ่งแวดล้อมอย่างคุ้มค่า ตลอดจนมีส่วนร่วมในการอนุรักษ์ ฟื้นฟูสภาพแวดล้อมทางธรรมชาติและสิ่งแวดล้อมในสถานศึกษาและสังคมมีส่วนร่วมในการรณรงค์ให้สถานศึกษา ชุมชน สังคม ดำเนินการ สืบทอด สานต่อรักษาวัฒนธรรมไทยและมรดกของชุมชน สังคมและประเทศชาติ

ผู้เรียนมีความรู้ความเข้าใจเกี่ยวกับหลักปรัชญาเศรษฐกิจพอเพียงตามมาตรฐานการเรียนรู้เศรษฐกิจพอเพียง ปฏิบัติตนให้ดำเนินชีวิตอย่างสมดุลและพร้อมรับต่อการเปลี่ยนแปลงด้านวัตถุเศรษฐกิจ ด้านสังคม และดำเนินชีวิตได้อย่างสมดุล และพร้อมรับต่อการเปลี่ยนแปลงในด้านวัฒนธรรม

-